СтудентитIыр КъБР-м щыщщ
«Урысейм и ХъумапIэ банк» ПАО-м и Ипщэ-КъухьэпIэ банкым Донрэ Кавказ Ищхъэрэмрэ щыщ студент 55-м стипендие хэхахэм я сертификатхэр щратыжащ.
ХъумапIэ банкым и стипендием хущIэкъухэм я зэпеуэр илъэс къэс ирагъэкIуэкI. Абы хыхьэ хъунущ курс нэхъыжьхэм щIэсу экономикэ IэщIагъэм хуеджэ студентхэр.
Зэпеуэм кърикIуам ипкъ иткIэ, ныбжьыщIэ 55-м ХъумапIэ банкым и стипендие хэхахэр иратащ, 2-рКъэбэрдей-Балъкъэрым щыщщ.
Къыщыхах зэхьэзэхуэм хэтащ оценкэу балли 4,6-м щIигъу зиIэ студентхэр. Ахэр зэщхьэщыхауэ зэпеуащ, дерс гугъухэм къадэкIуэу, бизнес-экспертхэр я зэфIэкIым кIэлъагъэплъащ, банкым и лэжьыгъэм зэрыхащIыкIыр ягъэнэIуащ.
— ХъумапIэ банкым щIэныгъэ Iуэхум мылъку хухех. Ар абы и унэтIыныгъэ нэхъыщхьэщ. Банк лэжьакIуэ хъуну дызыщыгугъ щIалэгъуалэ зэчиифIэхэр гъэсэным, Iуэху зехьэкIэм и щэхухэм хэгъэгъуэзэным гулъытэшхуэ худощI, — къыщыхагъэщащ Ипщэ-КъухьэпIэ банкым и пресс-IэнатIэм.
Гу зылъытапхъэ:
Ипщэ-КъухьэпIэ банкыр «Урысейм и ХъумакIуэ банк» ПАО-м и къудамэщ, къэралым и щIыналъэ пщыкIу-зым Iуэхутхьэбзэхэр щызэфIегъэкI. Апхуэдэщ Ростов областыр, Краснодар, Ставрополь крайхэр, Адыгэ, Къалмыкъ, Къэрэшей-Шэрджэс, Къэбэрдей-Балъкъэр, Осетие Ищхъэрэ — Алание, Ингуш, Шэшэн, Дагъыстэн республикэхэр.
ЦIыху щхьэхуэхэми, IуэхущIапIэхэми, предприятэ лIэужьыгъуэ псоми-бизнес мащIэм щегъэжьауэ федеральнэ мыхьэнэ зиIэ IэнатIэшхуэхэм я деж щиухыжу Ипщэ-КъухьэпIэ банкыр ядолажьэ.
